Simon Kjær scorede to gange i straffesparkskonkurrence | Forza.dk
18:05:2017 07:04
Fenerbahce mødte lokalrivalerne fra Istanbul Basaksehir i den tyrkiske pokalturnering onsdag aften i et sandt pokaldrama.
Der var tale om et returopgør i den tyrkiske pokalturnering, hvor man var nået frem til semifinalen.
Første opgør var endt 2-2, og da det også blev resultatet af returopgøret, så skulle man ud i forlænget spilletid. Her kom der ikke nogen mål, og derfor skulle kampen afgøres på straffespark.
Det krævede 26 spark, før der var fundet en vinder. Simon Kjær scorede på begge sine spark.
Det hjalp dog lige meget. På spark nummer 26 missede brasilianske Souza for Fenerbahce, og da den tidligere Arsenal-spiller, Emmanuel Adebayor, netop havde scoret for anden gang for Istanbul Basaksehir, gav det dem en sejr på 10-9 i straffesparkskonkurrencen. Dermed skal Istanbul Basaksehir møde Konyaspor i finalen. Konyaspor slog Kasimpasa i den anden semifinale.